Dante Alighieri
Dante Alighieri (o Aligherio comme scrive Di Giacomo dint'a Lassammo fà a Dio; Ferenze, 1265 – Ravenna, 13 'e settembre 1321) fuje nu pueta, scrittore e puliteco taliano.

Nascette a Ferenze dint'ô mille e duicentosissantacinche dint'a na fameglia guelfa. Sturiaie a Ferenze e avett'a che fà c"a meglia gente ca steva dint'â cetate. P"a primma vota ncuntraie a Beatrice dint'ô mille e duicientosittantaquatto. Chesta eva 'a figlia 'e Folco Portinari ca po' se mmaritaie cu Simone d"e Bardi. Dint'ô mille e duicientosittantaquatto, 'o pate cumbinaie 'o matremmonio cu na femmena ca se chiammava Gemma Donati, matremmonio ca po se facette dint'ô mille e duicientuttantacinche; a chillo matremmonio nascetteno quatto figlie, Giuvanne, Pietro, Iacopo e Antonia.
A diciott'anne scrivette 'o primmo sunetto ca po' trasette dint'â Vita Nova, e canuscette a Guido Cavalcanti. Dint'a ll'anno 1289 cummattette dint'â bbattaglia 'e Campaldino e po' a ll'assèggio d"o castiello 'e Caprona. Quanno dint'ô 1290 Beatrice murette, Dante iette mpecundria e se mettette a sturià 'a filosechia. Quatt'anne doppo canuscette a Carlo Martello e n'addiventaie ammico, e dint'ô stesso mumento scrivette 'a Vita Nova.

Jonte 'a fore 
Il Dante popolare o la Divina commedia in dialetto napolitano pe' Domenico Jaccarino, Napule, Stabil. tipografico dell'unione, 1870

Puete taliane